Den uforbederlige bibliotekar 


Skanning / foto af tekst. 


https://uforbederlig.dk 


Udarbejdet 2024 af Niels ]ensen 


EG 


"…… Konservatoriet 


Et Avisfrieri 


Vaudeville-Ballet i to Akter 
af 


August Bournonville 


Musiken komponeret og arrangeret af H. Paulli 


bh" 
r 
En 
El 
København 
Det Schubotheske Forlag 

rr 1898 
(ære 


PERSONERNE 


DurouRr, Inspektør ved Konservatoriet 
Mlle BoNJour, hans Husholderske 

DT ISK | Danserinder 

VICTORINE f 

ALEXIS, Danser og Lærer 

ERNESTE, Første-Pris paa Violin 
RAIMBAUD, Spillemand 

JEANNE, hans Kone, Harpespillerinde 
FANNY, deres Datter 


UGLES | Studenter 
Oscar 
ÅDELE & 

| Grisetter 
FIFINE 


LAROSE, Traktør 
Danseelever, Bønderfolk, Studenter, Grisetter, 
Gæster af alle Stænder. 


Handlingen foregaar: 
Første Akt paa Konservatoriets Danseskole. Anden Akt paa 
Traktørstedet Pavillon d'Henri quatre i St. Germain en Laye 
(tre Mil fra Paris). 

Første Akt. 


En næsten umøbleret Dansesal. Døre i Midten og paa Siderne. 


FørstE SCENE. 

Dufour i Morgendragt kommer ind, ivrigt be- 
skæftiget med Læsningen af en Avis og forfulgt af sin 
Husholderske, der overøser ham med Bebrejdelser, som 
han ikke synes at ændse; hun vil vide, hvad der 
interesserer ham saa levende i denne Avis; hun river 
ham den ud af Haanden og opdager, at han har anmeldt 
sig som anonym Frier! Dufour, der ønsker at forlade 
sin Ungkarle-Stand, smigrer sig med, at hans personlige 
Fortrin ville forskaffe ham et fordelagtigt Parti; men 
Mlle Bonjour, hvem han i tidligere Dage har givet 
et Ægteskabsløfte, bliver fortvivlet, forbander den tro- 
løse og synker afmægtig om i en Stol. Dupfour, i den 
største Forlegenhed, griber til en Kande Vand for at 
bringe den besvimede tillive igen. Det banker stærkt 
paa Døren, Mamsellen springer op, og Raimbaud med 
sin Datter træder ind. 

ÅNDEN SCENE. 

Dufour og hans Husholderske modtage de fremmede 
med ubehagelig Travlhed Den gamle Spillemand 
fremstiller sin Datter som en vordende Danserinde og 
beder, om hun maa blive ansat ved Danseskolen; 
uden at oppebi Svar tager han sin Violin frem, og 
den lille Fanny giver paa staaende Fod en Prøve paa 
sin Færdighed. De ubarmhjertige Dommere finde 
Dansen jammerlig, og Dufour henviser de stakkels 
Kunstnere til Fjælleboden. Raimbaud forbitres, men 
Datteren formilder hans billige Harme, og begge for- 
lade Konservatoriet med bedrøvede Hjerter. 


TREDJE SCENE. 

Alexis, i Spidsen for en Skare Elever, kommer 
dansende og hilser paa Inspektøren, der skamfuld over 
sin Negligé, vil forføje sig bort, men Børnene omringe 
ham, nappe i hans Slaabrok og spille ham hundrede 
Smaapuds. Ælisa og Victorine gøre ham saa mange 
Komplimenter, at han henrykt byder dem Bonbons. 
Børnene styrte frem for at plyndre Kræmmerhuset. 
Alexis overstænker ham med Vandkanden, Damerne 
le ham ud; han bliver tilsidst rigtig arrig, lover at 
melde dem allesammen til højere Vedkommende og 
skynder sig af Sted, forfulgt af Latter og Munterhed. 


FJERDE SCENE. 
Der gives Signal til Skole, og alle begynde nu 
med største Alvor deres Øvelser, der vekselvis ledes 
af Alexis og Solodanserinderne. 

Pas D'ÉCOLE MED ÅFVEKSLINGER. 

Erneste, ung Violinspiller, kommer triumferende; 
han har vundet den første Pris ved Konservatoriet og 
bringer sin Laurbærkrans til Elisa, der ejer hans hele 
Kærlighed; den lykkelige Kunstner lykønskes og om- 
favnes. Alexis der ogsaa er fængslet af Amor, ser 
bønligt til den skælmske Victorine. 

Der skal prøves en Dans til næste Operaforestilling. 
Erneste understøtter den med sin Violin, og A/eæis, 
Elisa og Victorine udføre 


EN BRILLANT PAS DE TROIS. 


Skolen er forbi. Damerne tage Hvile. Børnene 
gåa ud for at klæde sig om, og man spørger efter 
Dageus Nyheder. Ærneste fortæller om et morsomt 
Avisfrieri, men Sagen vinder fornyet Interesse ved Mlle 
Bonjours Ankomst, da hun forklarer, at det er hverken 
mer eller mindre end Mr. Dufour, der ad denne 
æventyrlige Vej agter at indtræde i Ægtestanden; hun 
brister i Graad og viser det forældede Ægteskabsløfte, 
som hun altid bærer hos sig. De unge Mennesker faa 
det Indfald at spille den forfængelige Dufour et Puds 
og hævne den bedragne Pige. De beslutte at indfinde 
sig ved det landlige Frierstævne. Ærneste ser paa sit 
Uhr; med næste Banetog maa de af Sted til St. 
Germain; det skal blive herlige Løjer. De love Mlle 
Bonjour deres ivrige Bistand og ile med at forberede 
sig til den forestaaende Lysttur. 

FEMTE SCENE. 

Dufour kommer for i største Hast at fuldende 
sin Pynt. Mamsellen, uden at lade sig mærke med 
nogen Bitterhed, hjælper ham med hans Toilet, mod- 
tager hans Ordre og giver ham Hat og Paraply. Dufour 
vil give en Forklaring, men han hører Jernbanens 
hvinende Signal og styrter afsted for ej at komme for 
silde. Mlle Bonjour, alene, overlader sig til sin Smerte. 
Børnene, der have erfaret, at der skal foretages en 
Lysttur, bestorme nu Mamsellen om at føre dem ud 
paa Landet; denne Ide tiltaler hende og begunstiger 
hendes Plan at modarbejde Dufours Frieri, men hvor- 
fra skal Omkostningerne komme? Eleverne ere ikke raad- 
vild, de slaa deres Sparebøsse itu, og nu klæde de 
Mamsellen paa i en Fart, hoppe ellevilde af Glæde 
omkring hende og føre hende afsted i Triumf. 


Anden Akt. 


Traktørstedet Pavillon d'Henri quatre paa Terrasser/ i Saint Germain. 
Til alle Sider Borde og Havestole, Busketter og Blomsterpartier. I Bag- 
grunden aabner sig den herlige Udsigt over Seinedalen til Paris. 


FørstE SCENE. 

Larose har travlt med at ordne alt til i Aften, 
Opvarterne løbe frem og tilbage; der ventes stærkt 
Besøg i Pavillonen. En lystig Flok Studenter og Grisetter 
kommer fra Spadsereturen og Fiskeriet; de bestille en 
Anretning hos Værten og bringe ham Udbyttet af deres 
Fangst. Nogle Bønder tilbyde Selskabet et Ridt paa 
Æseler, Forslaget antages med Jubel, Ridepiske uddeles, 
og med Smeld og Piaf udføres en Kontradans, der i 
sin Overgivenhed minder om Chaumierens Baller og 
Musards Maskerader. 


ÅNDEN SCENE. 
Raimbaud og hans Kone se vemodigt efter den 
muntre Skare, der iler afsted til nye Glæder; her er 
intet for dem at fortjene. Konen stræber forgæves at 

stille Mandens dybe Kummer. «Der kommer vort Barn, 
hvad skal der blive af hendes Fremtid?» Fanny med 
sin Tamburin i den ene Haand og en Buket i den 
anden hopper sine Forældre imøde, giver sin Fader de 
friske Blomster og vil opmuntre ham ved sin Dans, 
men det forøger kun hans Mismod; — «hun kan jo 
aldrig blive Kunstnerinde». En Mand kommer geskæftig 
ind i Haven, forlanger Chokolade og sætter sig ved et 
Bord; Familjen vil straks opvarte ham med en lille 
Koncert, men han holder sig for begge Øren og beder 
dem forføje sig bort, idet han ærgerlig tilkaster dem 
en Almisse. Raimbaud har genkendt Inspektøren fra i 
Morges, dæmper sin Ømfindtlighed og lægger med 
Værdighed Skillingen tilbage paa Bordet, haabende at 
Forsynet nok vil forunde ham en mindre ydmygende 
Løn for hans Kunst. Familjen hilser og gaar. 


TREDJE SCENE. 

Dufour, alene og hengiven til sine Planer, føler 
det betydningsfulde i det sig nærmende Øjeblik, der 
skal bringe ham en Ledsagerinde paa Livets Bane. 
Opvarteren melder en tilsløret Dame. Scene af Til- 
nærmelse, Sentimentalitet og Skælmeri. Dufour søger 
forgæves at formaa Damen til at løfte Sløret; derved 
fremkommer en gratiøs Allemande, hvori alle, paa 
Dufour nær, genkender den pikante ÆZisa; der for- 
langes Prøver paa hans Trofasthed, inden hun vil give 
sig tilkende; hun tillader ham at kysse hendes Haand, 
lover at komme tilbage og gaar bort. 


ill 


FJERDE SCENE. 

Den henrykte Dufour ser med Sværmeri efter den 
bortilende skønne, da en firskaaren Karl, halv civil 
og halv militær, klapper ham paa Skulderen og ad- 
varer ham mod at fri til denne Dame, da han, 
som hendes erklærede Elsker, ellers nok skal vide at 
give sine Fordringer Eftertryk. Dufour, højst ubehage- 
lig overrasket, renoncerer paa sine tidligere Forhaab- 
ninger, og Manden, der paa eengang bliver gemytlig, 
lader bringe Snapse, tvinger sin Rival til at nyde den 
ene, og byder ham Farvel med en kraftig Haandrystelse. 


FEMTE SCENE. 

Forbittret og ærgerlig staar Dufour og skænder 
paa Larose, der, som Medvider i den lille Intrigue, 
ikke kan bare sig for Latter. En Dame, temmelig 
engelsk klædt, nærmer sig; en lille Groom følger efter 
hende og adlyder hendes Befalinger. Hun sætter sig, 
betragter Dufour gennem sin Lorgnet og lader ham 
spørge, om det er ham, der har friet i Avisen. Han 
synes at staa Damen an; hun roser hans Figur og 
paastaar, at han maa være en ypperlig Polkeur. Dufour, 
der aldrig før har danset Polka, lader sig henrive af 
Damens Smigrerier og hopper med saa godt han kan. 
Frokosten serveres; men da Opvartningen ikke gaar 
hurtigt nok, gaar Dufour ind at skynde paa Værten; 
imidlertid har en ung, elegant Husar sat sig ved Siden 
af Lady'en, og Dufour er ikke lidet overrasket, da 
han ved sin Tilbagekomst ser sin Plads besat og Frokosten 
i fuld Gang. Han bliver rasende, men det unge Par 

drikker hans Skaal, og idet de hilse ham med Ironi, 
polkerer Victorine ud med Erneste, der har udført begge 
Forklædningerne. 


SJETTE SCENE. 

Dufour er færdig at krepere af Harme og synker 
ganske udmattet ned ved Bordet, med Ansigtet i sine 
Hænder. Et ældre, temmelig korpulent Fruentimmer, 
kommer ind; hun er meget echaufferet efter en lang 
Spadseretur, sætter sig ved Bordet, knipser Proppen 
af Flasken og med et «med Forlov»> skænker hun sig 
et Glas Vin, nikker venligt til Dufour og drikker. 
Han synes slet ikke smigret ved dette Selskab, men 
da hun begynder at tælle de Rentepenge, som hun 
har været henne at hæve, bliver Dufour varm om Hjertet. 
Han erfarer, at hun er Enke og beslutter her at be- 
stemme sit Valg; han er saa heldig at behage Madamen, 
faar hendes «Ja» og iler afsted for at lade opsætte 
Ægteskabskontrakten. 


SYVENDE SCENE. 

Erneste, Elisa og Victorine omringe og gratulere 
Alezis til hans vellykkede Forklædning; thi det var 
ham, der spillede Enken, og nu, vendende tilbage til 
Dansens Udbrud, gør han adskillige voldsomme Spring 
og Pirouetter, til stor Morskab for hans Kammerater; 
men der kommer talrigt Besøg til Pavillonen, og Larose 
kalder A/ezis ind, for at han kan klæde sig om. De 
tre sætte sig ved et af Havebordene. 

OTTENDE SCENE. 

Der strømmer Gæster til Traktørstedet; man be- 
mærker flere udenlandske Familjer, Pariser- Borgere, 
Officerer, Bønder med Vadskepiger fra Omegnen og 
endelig det muntre Selskab fra Æselridtet. Opvarterne 
have travlt, Bordene ere besatte, og overalt nydes For- 
friskninger. — Raimbaud med Kone og Datter ville 
gøre Musik, men det er dem ikke muligt at fængsle 
Opmærksomheden; de staa ganske modfaldne midt i 
den lystige Vrimmel, men da springer Ærneste hen til 
dem, udbeder sig Violinen og griber den an med en 
saadan Virtuositet, at alle forbauses, forlade deres Borde 
og flokke sig der, hvor de skønne Toner genlyde; 
snart blander Øjets Fortryllelse i Musikens Rytmer. 
To yndige Sylfider svæve ind i Kredsen; Pavillonens 
Have er forvandlet til en Skuesplads, Borde og Stole 
til Galleri og Parterre. Applausen strømmer Kløver- 
bladet imøde, og Beundring for Kunsten blander sig 
med Erkendtlighed for det ædle Sind. Tamburinen 
gaar omkring og fyldes til Randen med Dalere og Banko- 
sedler, den fattige Familje er hjulpen,-og Fanny adopteret 
af de vakkre Danserinder; de love at føre hende frem 
paa Kunstens Bane. 


NIENDE SCENE. 

Dufour, der har hentet en Skriver, kommer for- 
pustet og søger sin Brud overalt. Elisa og Victorine 
fremstille sig som de to første Partier og Ærneste som 
de ubelejlige Kavalerer. Dufour, i Begyndelsen over- 
rasket ved disse Forvandlinger, slaar det hen i Spøg, 

lader som om han vidste alt og fortæller, at han nu 
for Alvor er bleven forlovet med en rig Dame; men 
Aleæis træder frem med et Kniks, giver ham hans Ring 
tilbage og tilstaar sit Bedrageri. Dufour staar som for- 
stenet. Man hører Lystighed og Larm; det er Børnene 
fra Danseskolen, der omringe og bekrandse Mlle Bonyour. 
Dufour fatter sig og præsenterer Mamsellen som sin 
Brud. Lystpartiet og den fælles Goddædighed har be- 
seglet Pagten mellem Ærneste og Elisa, Aleæis og 
Victorine, og Skriveren faar tre Kontrakter at opsætte. 
Almindelig Tilfredshed. Raimbaud har sammenkaldt 
et helt Orkester, og Glæden tolkes ved munter Dans. 

